ฝั่งยาคุมแล้วมีเลือดออก กระปริบกระปรอย จะซื้อยากินต้องบอกร้านยาว่ายาอะไรค่ะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจมีประจำเดือนมาบ่อย หรือมีประจำเดือนมาปริมาณมากได้ หรือในบางราย อาจทำให้ประจำเดือนขาดหายไปก็ได้ดังนั้น อาการเลือดออกกะปริดกะปรอยที่เกิดขึ้น จึงน่าจะเกิดจากยาฝังคุมกำเนิดได้ ซึ่งหากเลือดที่ออกมีปริมาณไม่มาก ไม่ได้ออกต่อเนื่องทุกวัน หรือออกติดต่อกันนานหลายสัปดาห์ ก็ไม่ได้อันตรายอะไร และไม่จำเป็นต้องทานยาอะไร โดยส่วนใหญ่ เลือดที่ออก ก็จะค่อยๆ ลดน้อยลงจนหายไปเองค่ะแต่หากเลือดที่ออกมีปริมาณมาก หรือออกต่อเนื่องทุกวัน ไม่มีแนวโน้มที่ละลดลงหรือหายไป จึงควรไปพบสูติ-นรีแพทย์เพื่อรักษาค่ะ โดยหากไม่ได้เกิดจากสาเหตุอื่นๆ แต่เกิดจากผลของยาฝังคุมกำเนิด การรักษาก็คือการให้ยาฮอร์โมนเอสโตรเจนเสริม หรือทานยาคุมกำเนิดชนิดฮอร์โมนรวมร่วมไปด้วยค่ะ